БОРИС МЛАДЕНОВ-YOUNG

ДЕЧИЦА „ЗЛАТНИ“, КАТО ПТИЧКИ ВОЛНИ…

chitanka.info

Дечица „златни“, като птички волни

висите над лаптопа с часове,

а все от нещо вий сте недоволни

и ученето май не ви влече.

Компютърно грамотни сте родени.

С играчки електронни и игри

от люлката сте презадоволени,

затуй не ги цените може би.

А в мойто детство, нямате престава,

ний пишехме на плочка със калем

и бе голяма радост и забава

букварчето прилежно да четем.

Такива бяхме, ученолюбиви,

и с топката парцалена щастливи!

Сидни, Австралия — 2012 г.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги